《学宪二无公以喜雨及登浴日亭二诗索和次来韵赋之 其二 浴日亭》
明代·张萱

春明文曜焕南天，綵笔惊飞黄木湾。已跃虞渊谁夹毂，忽升旸木尚衔山。

赤文外朗符灵宪，王字中悬俨圣颜。且捧重轮秩东作，丹晖先满斗牛间。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。